Tulong sa 

pagbabayad 

ng inyong 

mortgage 

Mga available na opsyon para sa mga may-ari 

ng bahay na apektado ng COVID-19 pandemic 

o iba pang kahirapan at nagkakaproblema sa 

pagbabayad ng kanilang mortgage. 
Kung nakakaranas kayo ng pinansyal na kahirapan na nauugnay 

sa COVID-19 pandemic at nagkakaproblema kayo sa pagbabayad ng 

inyong mortgage, maaaring kuwalipikado kayo sa tulong sa pagbabayad 

ng mortgage. 

May mga solusyong maaaring makatulong sa inyo na manatili sa inyong 

bahay at maging current (updated) sa pagbabayad sa inyong mortgage. 

May mga solusyon din kung sakaling hindi na kayo makakapanatili sa 

inyong bahay at gusto ninyong iwasan ang pagremata o foreclosure. 

Ano ang kahirapan? 

Kabilang sa mga halimbawa ng mga kahirapan ang kawalan ng trabaho, pagbabawas ng 

kita, pagtaas ng gastos sa bahay, diborsyo o paghihiwalay ng mag-asawa, pangmatagalan 

o permanenteng kapansanan o malubhang sakit, pagkamatay ng may-ari ng bahay o pangunahin 

o pangalawang kumikita, paglipat sa malayo dahil sa trabaho, o natural na sakuna. 

Ang pinansyal na kahirapang dulot ng COVID-19 ay maaaring kinabibilangan ng kawalan ng trabaho, 

pagbabawas sa regular na oras ng trabaho, o pagkakasakit ng nangungutang/kapwa-nangungutang 

o dependent na miyembro ng pamilya na nakaapekto sa kakayahan ng may-ari ng bahay na 

makapagbayad ng utang na mortgage buwan-buwan. 

Ano ang pansamantala 

vs. Pangmatagalang kahirapan? 

Ang pansamantalang kahirapan ay isang pangyayari o sitwasyong inaasahang mareresolba sa loob 

ng anim na buwan, habang ang mga pangmatagalang kahirapan naman ay tumatagal nang lampas 

anim na buwan. Kakailanganin ninyong sabihin sa inyong servicer ang tungkol sa inyong kahirapan 

para matukoy nila ang pinakamagandang opsyon para matulungan kayo. 

Sino ang aking servicer? 

Ang inyong servicer ay ang kumpanya kung saan ninyo ipinapadala ang inyong buwanang bayad 

sa mortgage. 

Mga opsyon para manatili sa inyong bahay 

Kahit na wala pa kayong napapalampas na bayad sa mortgage, kung nag-aalala kayong hindi kayo 

makakabayad, ngayon na ang pinakamagandang panahon para humingi ng tulong. Maaaring 

available para sa inyo ang mga opsyong inilalarawan sa ibaba depende sa inyong sitwasyon. 

Maaaring kailangan ninyong sumagot ng Aplikasyon sa Tulong sa Pagbabayad ng Mortgage para 

sa ilan sa mga opsyong ito. 
Mga opsyon para manatili sa inyong bahay 

(ipinagpatuloy)* 

Pangkalahatang-ideya Benepisyo

Forbearance plan • Pagbabawas ng bayad o hindi pagbabayad sa loob ng 

isang partikular na yugto ng panahon (halimbawa, 

anim na buwan). Sa panahong ito, iaantala o 

sususpindihin ang mga proseso ng pagremata 

o foreclosure, pero tuloy-tuloy na magiging 

delingkuwente ang inyong mortgage. 

• Bibigyan kayo ng panahon para lutasin ang inyong 

kahirapan. 

• May opsyon kayong bayaran agad ang lahat ng 

hindi nabayarang halaga (past due amount) o sa 

pamamagitan ng isang panandaliang repayment 

plan o plano ng pagbabayad. Titingnan din kung 

naaangkop sa inyo ang iba pang opsyon para 

mapanatili ang bahay, gaya ng payment deferral 

(pagpapaliban ng bayad) o mortgage modification 

(pagbabago ng mortgage). 

Pagbalik sa dati 

o Reinstatement 

• Bayaran ang lahat ng halagang hindi nabayaran sa 

isang bayaran. 

• Available kung may pondo kayo para makapagbayad 

ngayon. 

• Nagbibigay-daan sa inyong ma-update agad ang 

inyong mortgage, kung kaya ninyo. 

Repayment 

plan o plano ng 

pagbabayad 

• Bayaran ang mga hindi nabayarang halaga sa loob ng 

pinahabang tagal ng panahon bilang karagdagan sa 

mga regular ninyong buwanang bayad. 

• Maaaring available kung may sapat kayong kita 

para mabayaran ang higit pa sa regular ninyong 

buwanang bayad. 

• Nagbibigay sa inyo ng panahon para i-update ang 

inyong mortgage sa loob ng isang takdang panahon 

sa pamamagitan ng paggawa ng mga karagdagang 

buwanang bayad para mabayaran ang mga hindi 

nabayarang halaga. 

Payment deferral 

o pagpapaliban 

ng bayad 

• Ipagpaliban ang pagbabayad ng mga hindi nabayarang

principal at interes at iba pang hindi nabayarang

halaga, na kakailanganing bayaran bago ang petsa ng

maturity ng mortgage, petsa ng pagtatapos ng utang,

o pagbebenta o paglilipat ng pag-aari.

• Maaaring maging available kung makakapagpatuloy 

kayo sa inyong buwanang bayad sa mortgage.

• Maaaring madagdagan ang inyong buwanang bayad 

kung kailangan para mabayaran ang mga hindi 

ipinagpalibang naka-escrow na halaga. 

• Nagbibigay-daan sa inyong ma-update agad ang 

inyong mortgage sa pamamagitan ng pagpapaliban 

(pag-defer) sa inyong pagbabayad ng mga hindi 

nabayarang halaga nang hindi binabago ang mga 

tuntunin ng inyong mortgage na utang. Hindi 

maniningil ng interes sa mga ipinagpalibang hindi 

nabayarang halaga. 

Modification o 

pagbabago 

• Permanenteng binabago ang ilan sa mga tuntunin 

ng inyong mortgage, gaya ng rate ng interes o tagal 

ng mortgage, para baguhin ang halaga ng inyong 

buwanang bayad.

• Maaaring kailangan ninyong magbayad para sa 

tatlong buwang trial period ng plano para matiyak na 

kaya ninyo ang bagong pagbabayad.

• Maaaring maging available kung hindi ninyo kayang

ipagpatuloy ang kasalukuyan ninyong bayad sa mortgage. 

• Nagbibigay-daan sa inyong i-update ang inyong 

mortgage sa pamamagitan ng permanenteng 

pagbabago sa mga tuntunin ng inyong mortgage 

para maging mas abot-kaya ang inyong pagbabayad, 

at madalas itong nagreresulta sa mas mababang 

buwanang pagbabayad. 

* Maaaring maapektuhan ng iba’t ibang salik ang inyong credit score. Sa ilalim ng CARES Act, isang pederal na batas na tumutulong sa mga consumer na naapektuhan 

ng COVID-19, maaaring may ilapat na espesyal na credit reporting sa mga consumer na apektado ng COVID-19. Ang isang consumer na may account na dating hindi 

delingkwente ay iuulat na updated o current sa kanilang utang kung nakatanggap sila ng tulong o accommodation, gaya ng forbearance, at nagsagawa sila ng 

anumang pagbabayad na hinihingi ng tulong (kung mayroon man). Dapat kayong makipag-usap sa inyong servicer kung may mga tanong kayo tungkol sa kung paano 

iuulat ang aktibidad ninyo sa pagbabayad at kung paano ninyo malalaman ang higit pa tungkol sa potensyal na epekto sa inyong credit score. 

Mga opsyon para umalis sa inyong bahay 

Bagama't maaaring mahirap isipin ang pag-alis sa inyong bahay, maaaring ito ang pinakamagandang 

opsyon kung imposible na ang ibang solusyon para manatili kayo sa inyong bahay. Masasagot ng 

inyong servicer ang anumang tanong na mayroon kayo tungkol sa mga opsyong inilarawan sa ibaba. 

Pangkalahatang-ideya Benepisyo

Short sale o 

pagtinda sa mas 

mababang halaga 

• Ibenta ang inyong bahay at bayaran ang inyong 

mortgage sa halagang mas mababa sa kabuuang 

utang ninyo sa inyong mortgage. 

• Maaaring may mga babayarang buwis — dapat 

kayong kumonsulta sa isang tagapayo sa buwis. 

• Umalis sa inyong bahay nang hindi nareremata. 

• Maaaring kwalipikado rin kayo para sa pondo sa 

paglipat para tulungan kayo sa inyong paglipat. 

Pagtapos ng 

mortgage sa pag-aari 

(Mortgage release)/ 

Kasulatan kapalit ng 

pagremata (Deed-inlieu of foreclosure) 

• Ilipat ang pag-aari ng inyong bahay sa kumpanyang 

nagmamay-ari sa inyong mortgage kapalit ng 

pagtatapos ng inyong utang na mortgage. 

• Maaaring may mga babayarang buwis — dapat 

kayong kumonsulta sa isang tagapayo sa buwis. 

• Umalis sa inyong bahay nang hindi nareremata. 

• Maaaring kwalipikado kayo para sa pondo sa paglipat 

para tulungan kayo sa inyong paglipat. 
Gusto ba ninyong matuto nang higit pa? 

Mga karagdagang resource para sa tulong sa mortgage:

• KnowYourOptions.com

• fanniemae.com/heretohelp/kyo

• #HelpStartsHere

• My Home®

Tulong sa wika 

Ang mga resource para matulungan kayong maunawaan ang inyong mga opsyon ay maaaring 

available sa pamamagitan ng aming call center at available din sa pamamagitan ng mga 

ahensya ng pagpapayo para sa pabahay na aprubado ng U.S. Department of Housing and Urban 

Development (HUD). Makakakita kayo ng listahan ng mga ahensya ng pagpapayo para sa pabahay 

na aprubado ng HUD sa HUD.gov/counseling:

1. Piliin ang “housing counseling agency” na malapit sa inyo, pagkatapos ay piliin ang 

inyong estado.

2. Para humanap ng mga ahensya ng pagpapayo para sa pabahay sa inyong lokasyon na 

nagsasalita ng wikang ginagamit ninyo, piliin ang “Click here to narrow your search” 

at pumili ng wika.

3. O, tawagan ang HUD sa 800-569-4287 para sa tulong sa paghahanap ng tagapayo.

Available din ang impormasyon tungkol sa mga tagapayo sa pabahay sa 

consumerfinance.gov/find-a-housing-counselor. 

Para sa karagdagang impormasyon tungkol sa tulong sa COVID-19 at tungkol sa pag-iwas sa pagremata, 

bisitahin ang cfpb.gov/housing, isang opisyal na website ng pamahalaan ng Estados Unidos.

Bilang karagdagan, available ang mga resource sa iba't ibang wika sa fhfa.gov/mortgagetranslations.